stanford-oval/wikipedia huggingface dataset:
บานไม่รู้โรย
ลักษณะทางพฤกษศาสตร์

ไม้ล้มลุก (ExH) สูงประมาณ 15-60 ซม. ลำต้นตั้งตรงหรือโคนต้นอาจจะเอนราบกับดิน ที่ข้อของต้นจะพอกออกเล็กน้อย และเกิดรากตามข้อ ลำต้นมักจะมีข้อสีแดงหรือบางต้นมีสีเขียว กิ่งอ่อน ๆ มีขนอยู่ทั่วไป
ใบ เป็นใบเดี่ยว ออกตรงข้ามกันเป็นคู่ ๆ ลักษณะใบรูปใบหอก หรือรูปขอบขนานหรือ รูปขอบขนานแกมรูปรี ปลายใบแหลม โคนใบมน ขอบใบเรียบหรือเป็นคลื่นเล็กน้อย ตัวใบมีขนปกคลุมทั้งสองด้าน ใบกว้าง ก้านใบยาว แต่ใบคู่ยอดที่ติดกับดอกจะไม่มีก้าน
ดอก ออกเป็นกระจุกกลม ๆ ประกอบด้วยดอกเล็ก ๆ มากมาย อยู่บนก้านช่อดอก ออกเดี่ยว ๆ หรือ บางครั้งก็ออกเป็นกลุ่ม 2-4 กระจุก ขนาดเส้นผ่าศูนย์กลาง 1.75-2.25 ซม. มี 3 สี คือ ขาว ชมพู ส้ม และม่วงแดงเข้ม ออกดอกตามซอกใบใกล้ยอด แต่ละดอกมีใบประดับ 2 ใบ กลีบรวมมี 5 กลีบ ออกดอกตลอดปี
ผล ลักษณะรูปไข่แกมขอบขนาน มีเปลือกบาง ขนาดเล็ก ยาวเพียง 2-5 มม. เมล็ดแบน สีน้ำตาล เป็นมัน
ลักษณะทางพฤกษศาสตร์ > นิเวศวิทยา

เป็นไม้ถิ่นเดิมของอเมริกากลางและอเมริกาใต้หรืออเมริกาเขตร้อน ปัจจุบันนิยมปลูกกันแพร่หลายเป็นไม้ประดับ ตามบ้านเรือนหรือตามสวนสาธารณะ
ลักษณะทางพฤกษศาสตร์ > การปลูกและขยายพันธุ์

เจริญเติบโตได้ในดินทุกสภาพ ขยายพันธุ์ด้วยการปักชำ หรือการเพาะเมล็ด
ลักษณะทางพฤกษศาสตร์ > ประโยชน์ทางยา

รสและสรรพคุณในตำรายา  แพทย์แผนไทยใช้ชนิดดอกสีขาวเป็นยา
ราก รสเย็นขื่น แก้โรคระบบทางเดินปัสสาวะอักเสบ ขับระดู รักษาโรคบิดและอาการไอ
ทั้งต้น รสขื่นเล็กน้อย ต้มเอาน้ำดื่มแก้หนองใน กามโรค ขับปัสสาวะ นิ่ว และแก้ระดูขาว
ช่อดอก รสจืด สุขุม ใช้กล่อมตับ แก้ตาเจ็บ แก้ไอ ขับปัสสาวะ แก้บิด แก้ปวดศีรษะ
ลักษณะทางพฤกษศาสตร์ > วิธีและปริมาณที่ใช้

แก้หอบหืด บิดมูก โดยใช้ดอกสด 15-20 ดอก ล้างให้สะอาดต้มในน้ำเดือด 1 ลิตร เคี่ยวให้เหลือครึ่งหนึ่ง แล้วกรองเอาน้ำดื่มครั้งละ 1 แก้ว หรือ 200 ซีซี
ขับปัสสาวะ นิ่ว แก้โรคหนองใน โดยใช้ต้นสดชนิดดอกสีขาวทั้งต้น 100 กรัม ล้างให้สะอาดต้มในน้ำเดือด 1 ลิตร นานประมาณ 10-15 นาที กรองเอาน้ำดื่ม วันละ               3 เวลาก่อนอาหาร
ลักษณะทางพฤกษศาสตร์ > ข้อควรทราบ

ดอกสามารถใช้ทำดอกไม้ประดิษฐ์ และในหมู่เกาะชวาใช้เป็นอาหารจำพวกผักชนิดหนึ่ง
ปุยฝ้าย (วงดนตรี)

| ปุยฝ้าย |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป็อป
ช่วงปี: พ.ศ. 2526 - 2530
ค่ายเพลง: เมโทร, อาร์เอส ซาวด์

สมาชิก: อัจฉรพรรณี หาญณรงค์ (โอ) จุฑามาศ อิสสรานุกฤต (บุ๋ม) อาริดา ปัจฉิมาภิรมย์ (แป๊ก)
ปุยฝ้าย เป็นวงดนตรีหญิงล้วนวงแรกของค่ายเพลง อาร์เอส ซาวด์ ประกอบไปด้วยสมาชิก 3 คนคือ โอ อัจฉรพรรณี  หาญณรงค์, บุ๋ม จุฑามาศ อิสสรานุกฤต และ แป๊ก อาริดา ปัจฉิมาภิรมย์
ประวัติ

วงปุยฝ้ายเกิดจากการรวมตัวกันของเด็กนักเรียนมัธยมหญิง 3 คนของ โรงเรียนสตรีวิทยา เพื่อเข้าร่วมการประกวดวงดนตรีโฟล์คซองสมัครเล่นในงานประกวดของ วิทยาลัยครูบ้านสมเด็จเจ้าพระยา หรือ มหาวิทยาลัยราชภัฏบ้านสมเด็จเจ้าพระยา ในปัจจุบัน ในขณะนั้นใช้ชื่อวงว่า "นกฮู" และประกอบไปด้วยสมาชิกทั้งหมด 5 คนต่อมาค่ายเมโทรแผ่นเสียงและเทปค่ายเพลงในสมัยนั้นได้ตัดสินใจทำเพลงให้กับ 5 สาวในชื่ออัลบั้มว่า นกฮู จนกระทั่งทั้ง 5 คนเรียนจบระดับมัธยมและเข้าศึกษาต่อระดับมหาวิทยาลัยค่ายเมโทรแผ่นเสียงและเทปจึงเรียกตัวทั้ง 5 คนให้กลับมาทำเพลงกับทางค่ายแต่สมาชิกของวง 2 คนไม่ได้กลับมาร่วมทำงานเพลงจึงเหลือสมาชิกเพียง 3 คนคือ โอ , บุ๋ม และแป๊กพร้อมกับได้มีการเปลี่ยนชื่อวงมาเป็นปุยฝ้ายและออกอัลบั้มแรกคืออัลบั้ม "สองหัวใจ" ในปี พ.ศ. 2527 จากนั้นไม่นานวงปุยฝ้ายได้ออกสตูดิโออัลบั้มชุดที่ 2 ตามออกมาในชื่อชุดว่า พรหมลิขิต
ในปีเดียวกันค่ายเมโทรแผ่นเสียงและเทปได้รับการติดต่อจากค่าย อาร์เอส ซาวด์ หรือค่าย อาร์เอส ในปัจจุบันเพื่อขอยืมตัววงปุยฝ้ายให้เข้าร่วมโปรเจ็กต์ รวมดาว เพราะในขณะนั้นอาร์เอส ซาวด์ยังไม่มีนักร้องหญิงในสังกัดโดยอัลบั้มชุดนี้พวกเธอต้องร้องเพลงคู่กับนักร้องชายชื่อดังของทางอาร์เอส ซาวด์ เช่น แซม ประวิตร เปรื่องอักษร จากวงซิกเซนส์, ชมพู  สุทธิพงษ์ วัฒนจัง จากวง ฟรุตตี้, อ๊อด โอภาส ทศพร จากวง บรั่นดี , อ๊อด รณชัย ถมยาปริวัฒน์ จากวง คีรีบูน เป็นต้นซึ่งผลตอบรับจากอัลบั้มชุดนี้ดีเกินคาดทำให้พวกเธอได้ย้ายมาเซ็นสัญญาและออกอัลบั้มกับทางอาร์เอส ซาวด์แทนโดยอัลบั้มแรกของพวกเธอกับอาร์เอส ซาวด์ออกวางแผงในปี พ.ศ. 2528 ใช้ชื่อว่า "สายธารรัก" ในอัลบั้มชุดนี้เป็นการนำเพลงจากวงนกฮูมาร้องและทำดนตรีใหม่ซึ่งประสบความสำเร็จพอประมาณ
หลังจากนั้น โอ อัจฉรพรรณี หนึ่งในสมาชิกต้องไปเป็นครูฝึกสอนเนื่องจากเธอเรียนที่คณะครุศาสตร์ จุฬาฯ ทำให้ในอัลบั้มชุดที่ 2 ของวงปุยฝ้าย คืออัลบั้ม "สองเรา" ซึ่งออกวางแผงในปี พ.ศ. 2529 จึงเหลือสมาชิกเพียง 2 คนคือบุ๋มและแป๊กโดยอัลบั้มชุดนี้ประสบความสำเร็จพอประมาณอีกเช่นเคยต่อมาหลังจากโอเรียนจบจึงได้กลับเข้าร่วมวงอีกครั้งจึงได้มีการทำอัลบั้มชุดที่ 3 ซึ่งเป็นอัลบั้มชุดสุดท้ายของวงโดยอัลบั้มชุดนี้ได้ออกวางแผงในปี พ.ศ. 2530 ใช้ชื่อว่า "เก็บรัก...มาฝากฝัน" ซึ่งประสบความสำเร็จพอประมาณอีกเช่นกัน หลังจากนั้นปุยฝ้ายก็แยกวง ในที่สุดมีเพียงโอและบุ๋มเท่านั้นที่ทำงานเพลงกับต้นสังกัด ส่วนแป๊กไม่ได้ทำงานเพลงต่อ เหมือนเพื่อนร่วมวง
ผลงานเพลง

อัลบั้มเพลง วง นกฮู (พ.ศ. 2526)
ดวงใจที่ไร้พ่อ
นกนางนวล
ต่อแต่นี้
ยังคอย
จริงใจ
ดาวประจำทาง
รุ่นน้อง
ตบแผละ
ทัวร์สุดหล่อ (ภายหลัง ถูกนำมาเรียบเรียงใหม่ในชุด "สายธารรัก" ก็ได้ใช้ชื่อเพลง "ทัวร์ฉิ่งฉับ)
นกฮู
สัตว์สาวผู้น่ารัก
ดอกไม้กับเกสร
สองหัวใจ (พ.ศ. 2527) ค่ายเมโทร
สองหัวใจ
คำขานวันรัก
ฝัน
รักร้างกลางเหมันต์
รักเธอ ดิ๊บ ดิ๊บ ดิ๊บ
รอรัก-รอเธอ
ผู้ชายมักเป็นเช่นนี้
ความรัก-ความหลัง
บันทึกดวงใจ
คงมีสักวัน
สุดแสนช้ำ
จำจาก
พรหมลิขิต (พ.ศ. 2527) ค่ายเมโทร
พรหมลิขิต
สายเกินไป
อย่ารักฉันเลย
รักรวนเร
สมิหราอาลัย
รักฟุ่มเฟือย
ด้วยใจรัก
ขอแค่เศษรัก
ภาพฝัน
อยู่อย่างผู้ชนะ
หลีกไม่พ้น
รักนั้นมีกันทุกคน
สายธารรัก (พ.ศ. 2528) ค่ายอาร์เอส
เอไมเนอร์เพ้อรัก
สายธารรัก
รอวัน...พบเธอ
อาญาช้ำ
ใจไม่จำ
รักก็บอก
ตบแผละ
ทัวร์ฉิ่งฉับ
ดวงใจที่ไร้พ่อ
ความหลัง
หัวใจทราย
วัยรัก
รักป่า
สองเรา (พ.ศ. 2529) ค่ายอาร์เอส
สองเรา
เพียงพบเธอ
ฝากรัก
เคยไหม
สายนที
ภาพแห่งความหลัง
สักวันหนึ่ง
ยิ้มเก้อ
บางที
เก็บฝัน
กลัวรัก
เช้าวันใหม่
เก็บรัก...มาฝากฝัน (พ.ศ. 2530) ค่ายอาร์เอส
ไม่รู้จะเอ่ยถ้อยความใด
รู้ก็รัก
ซึ้งค่ารัก
รู้สึกแปลก...แปลก
เพียงมีเธอ
นั่นแหละรัก
ลืมสัญญา
ขอถามอีกที
ครั้งหนึ่งเคยรัก
แก้วกลางดง
รักคืออะไร
แอบฝัน
อัลบั้มรวมศิลปิน

รวมดาว (พ.ศ. 2527)
รวมดาว 2 (พ.ศ. 2528)
นพเก้า (พ.ศ. 2528)
นพเก้า 2 (พ.ศ. 2529)
นพเก้า 3 (พ.ศ. 2530)
มรดกไทย (พ.ศ. 2530)
อัลบั้มรวมศิลปิน > ผลงานหลังจากแยกวง

เพลงประกอบละคร แผลเก่า (อ๊อด & โอ) (พ.ศ. 2530) 
อ๊อด รณชัย & โอ อัจฉรพรรณี รักหวาน...หวาน (พ.ศ. 2531) 
บุ๋ม จุฑามาศ กับ...วันที่มาถึง (พ.ศ. 2531)
รอสัญญา
ใจดวงเดียว
รักจริงไม่เจอ
อย่าหวั่นใจ
กว่าจะรัก
ละครเศร้า
บอกตรงตรง
คนเดียวกัน
ยังคอย
จำได้ไหม
วิสิทธิ์ เลิศฤทธิ์

| วิสิทธิ์ เลิศฤทธิ์ |
| --- | --- |
อาจารย์วิสิทธิ์ เลิศฤทธิ์
เสียชีวิต: ประเทศไทย
สัญชาติ: ไทย
รูปแบบ: มวยไทยเลิศฤทธิ์
นักเรียนเด่น: ผศ.พ.อ.พิเศษ ชูชาติ พิทักษากร พลเอกธันวาคม ทิพยจันทร์
วิสิทธิ์ เลิศฤทธิ์ เป็นอดีตทหารเรือชาวไทย ผู้ให้กำเนิดวิชามวยไทยเลิศฤทธิ์ ซึ่งได้รับเชิญเป็นอาจารย์พิเศษสอนศิลปะการต่อสู้ ทั้งไฮไฟติงคิกบ็อกซิง, คาราเต้ และไอคิโด ให้แก่โรงเรียนนายร้อยพระจุลจอมเกล้า
ประวัติ

วิสิทธิ์ เลิศฤทธิ์ เป็นผู้สืบทอดวิชามวยไทยโบราณ (สายโคราช) โดยกล่าวกันว่าบรรพบุรุษของเขาเป็นจตุลังคบาท
ในภายหลัง เขาได้รับราชการทหารเรือ จึงมีโอกาสเดินทางไปศึกษาวิชาศิลปะการต่อสู้ในประเทศต่าง ๆ แล้วกลับมาแสดงศิลปะการต่อสู้ที่เขาพัฒนาขึ้น หน้าพระพักตร์พระบาทสมเด็จพระเจ้าอยู่หัว
โดยพระองค์ทรงมีกระแสรับสั่งว่าเป็นศิลปะการต่อสู้ที่อันตราย ไม่ควรให้บุคคลทั่วไปได้เรียนรู้
ดังนั้น เมื่อวิสิทธิ์ เลิศฤทธิ์ ออกจากการเป็นทหารเรือ จึงได้มาสอนวิชาการต่อสู้ที่โรงเรียนนายร้อยพระจุลจอมเกล้าให้แก่เหล่าทหาร ซึ่งเป็นที่มาของวิชาการต่อสู้แขนงนี้
โดยที่อาจารย์วิสิทธิ์ ยังเป็นผู้สอนวิชามวยไทยเลิศฤทธิ์ให้แก่ผศ.พ.อ.พิเศษ ชูชาติ พิทักษากร และพลเอกธันวาคม ทิพยจันทร์ นายกสมาคมพันธมิตรมวยไทยโลก
การเสียชีวิต

น้อยคนที่จะทราบถึงการเสียชีวิตของอาจารย์วิสิทธิ์ มีการกล่าวกันว่า เขาได้เสียชีวิตจากการต่อสู้กับโจรอั้งยี่ ซึ่งเขาได้ทำการสังหารไปถึง 5 คน โดยที่แขนข้างหนึ่งอุ้มลูกสาวของเขาอยู่
และอาจมีผู้สอบถามอาจารย์ พ.อ.พิเศษ สมบูรณ์ ทองอร่าม หากต้องการทราบรายละเอียด
ผลงานหนังสือ

พ.ศ. 2510 : ไฮไฟติ้งคิคบ๊อกซิ่ง คาราเต้ ไอคิโด การเดินกำลังภายใน วิชาเบาตัว. แพร่พิทยา. พระนคร.
พ.ศ. 2510 : การฝึกวิชาตัวเบา และอำนาจกำลังภายใน. ห้างหุ้นส่วนจำกัด เกษมบรรณกิจ. โรงพิมพ์ กรุงธน. ธนบุรี.
ไม่ปรากฏปี : หลักการต่อสู้แบบคาราเต้ ไอคิโด ไฮไฟ้ติ้งคิ้กบ๊อกซิ้ง การเดินลมปราณ และอำนาจกำลังภายใน. ห้างหุ้นส่วนจำกัด เกษมบรรณกิจ. โรงพิมพ์ กรุงธน. ธนบุรี.
พ.ศ. 2511 : กลเม็ดการต่อสู้แบบคาราเต้ ไอคิโด ไฮไฟ้ติ้งคิ้กบ๊อกซิ้ง การเดินลมปราณ และอำนาจกำลังภายใน. ห้างหุ้นส่วนจำกัด เกษมบรรณกิจ. โรงพิมพ์ กรุงธน. ธนบุรี.
แหล่งข้อมูลอื่น

ฝึกพลังลมปราณพิชิตโรค : IMMUNE ภูมิคุ้มกัน
แข้งเด็กหัวใจนักสู้

| --- | --- |
แข้งเด็กหัวใจนักสู้

アオアシ (Aoashi)
แนว: กีฬา
มังงะ
เขียนโดย: ยูโงะ โคบายาชิ
สำนักพิมพ์:  โชงากูกัง  สยามอินเตอร์คอมิกส์
นิตยสาร: Weekly Big Comic Spirits
กลุ่มเป้าหมาย: เซเน็ง
วางจำหน่ายตั้งแต่: 5 มกราคม พ.ศ. 2558 – ปัจจุบัน
จำนวนเล่ม:  33 เล่ม    9 เล่ม  
มังงะ
Aoashi Brotherfoot
เขียนโดย: ยูโงะ โคบายาชิ
สำนักพิมพ์: โชงากูกัง
นิตยสาร: Big Comic Spirits
กลุ่มเป้าหมาย: เซเน็ง
วางจำหน่ายตั้งแต่: 12 กรกฎาคม พ.ศ. 2564 – 23 สิงหาคม พ.ศ. 2564
จำนวนเล่ม: 8
อนิเมะโทรทัศน์
กำกับโดย: อากิระ ซาโต
เขียนบทโดย: มาซาฮิโระ โยโกตานิ
ดนตรีโดย: มาซารุ โยโกยามะ
สตูดิโอ: โปรดักชั่น ไอ.จี
เครือข่าย: NHK Educational TV
ฉาย:  9 เมษายน พ.ศ. 2565  –  24 กันยายน พ.ศ. 2565
ตอน: 24
แข้งเด็กหัวใจนักสู้ (ญี่ปุ่น: アオアシ; โรมาจิ: Aoashi) เป็นซีรีส์มังงะญี่ปุ่น เขียนเรื่องและวาดภาพโดยยูโงะ โคบายาชิ ตีพิมพ์ในนิตยสาร Weekly Big Comic Spirits นิตยสารมังงะแนวเซเน็งของสำนักพิมพ์โชงากูกังตั้งแต่เดือนมกราคม พ.ศ. 2558 ได้รับการดัดแปลงซีรีส์อนิเมะโทรทัศน์โดยสตูดิโอโปรดักชั่น ไอ.จี ออกอากาศตั้งแต่เดือนเมษายนถึงกันยายน พ.ศ. 2565
ในปี พ.ศ. 2563 มังงะชนะเลิศรางวัลมังงะโชงากูกังครั้งที่ 65 ในสาขาทั่วไป
แหล่งข้อมูลอื่น

เว็บไซต์ทางการของมังงะที่ Big Comic Bros (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
Aoashi (มังงะ) ที่เครือข่ายข่าวอนิเมะ
ทรินิตี (บอยแบนด์)

| ทรินิตี |
| --- | --- |
รู้จักในชื่อ: TRINITY (TNT)
ที่เกิด: กรุงเทพมหานคร ประเทศไทย
แนวเพลง: ที-ป็อป ป็อป ฮิปฮอป
ช่วงปี: 2562–2567
ค่ายเพลง: โฟร์โนล็อค

สมาชิก: ศิวกร อดุลสุทธิกุล ลภัส งามเชวง จักริน กังวานเกียรติชัย

อดีตสมาชิก: ธีรดนย์ ศุภพันธุ์ภิญโญ
ทรินิตี (อังกฤษ: TRINITY) เป็นอดีตบอยแบนด์สัญชาติไทย สังกัดโฟร์โนล็อค ซึ่งก่อตั้งวงขึ้นในช่วงปลายปี พ.ศ. 2562 หลังจากโปรเจ็กต์พิเศษ ไนน์บายนายสิ้นสุดลง โดยสมาชิกทั้งหมดของวงเป็นอดีตสมาชิกของไนน์บายนาย
สมาชิก

สมาชิกในวงประกอบด้วย ศิวกร อดุลสุทธิกุล , ลภัส งามเชวง และ จักริน กังวานเกียรติชัย และมีอดีตสมาชิกคือ ธีรดนย์ ศุภพันธุ์ภิญโญ ซึ่งออกจากวงในเดือนสิงหาคม พ.ศ. 2564 โฟร์โนล็อค ต้นสังกัดระบุว่า วงจะดำเนินต่อไปโดยมีสมาชิกสามคน ต่อมาในเดือนธันวาคม 2566 เติร์ด ลภัส ได้สิ้นสุดสัญญาและตัดสินใจไม่ต่อสัญญากับทางค่ายเพื่อออกไปเปิดค่ายของตัวเอง จากนั้นในวันพฤหัสบดีที่ 29 กุมภาพันธ์ 2567 ค่ายโฟร์โนล็อคได้ร่อนจดหมายประกาศการสิ้นสุดสัญญาของ ปอร์เช่ ศิวกร และแจ๊คกี้ จักริน และยุติบทบาทค่ายเพลงการดูแลศิลปินอย่างเป็นทางการ รวมถึงยกเลิกสัญญาศิลปินทั้งหมดภายในค่ายซึ่งรวมถึงทรินิตีด้วย
ผลงานเพลง > อัลบั้ม

| ชื่ออัลบั้ม | เพลง | วันปล่อยเพลง |
| --- | --- | --- |
| THE 1ST MINI ALBUM: THE ELEMENTS | Haters Got Nothing | 13 กันยายน 2562 |
| THE 1ST MINI ALBUM: THE ELEMENTS | IOU | 16 พฤศจิกายน 2562 |
| THE 1ST MINI ALBUM: THE ELEMENTS | Jazzy | 8 ธันวาคม 2562 |
| THE 1ST MINI ALBUM: THE ELEMENTS | HIDDEN TRACK | 26 มกราคม 2563 |
| TRINITY 1ST FULL ALBUM - EP.01 BREATH | LIFE AIN’T OVER | 9 ธันวาคม 2564 |
| TRINITY 1ST FULL ALBUM - EP.01 BREATH | NOBODY | 11 กุมภาพันธ์ 2565 |
| TRINITY 1ST FULL ALBUM - EP.01 BREATH | I DON'T MISS YOU | 20 พฤษภาคม 2565 |
| TRINITY 1ST FULL ALBUM - EP.01 BREATH | Oh! Oh! | 3 สิงหาคม 2565 |
| TRINITY 1ST FULL ALBUM - EP.02 DESIRE | Champagne poppin | 10 พฤศจิกายน 2565 |
| TRINITY 1ST FULL ALBUM - EP.02 DESIRE | 100 Days | 26 มิถุนายน 2566 |
| TRINITY 1ST FULL ALBUM - EP.02 DESIRE | ขอไม่ยินดี (Congrats) | 26 มิถุนายน 2566 |
| TRINITY 1ST FULL ALBUM - EP.02 DESIRE | THANK YOU ALL | 26 มิถุนายน 2566 |
ผลงานเพลง > เพลงพิเศษ

| เพลง | วันปล่อยเพลง |
| --- | --- |
5:59 (Five - Fifty Nine): 24 กันยายน 2563
YESTERDAY TODAY TOMORROW: 25 พฤศจิกายน 2563
YESTERDAY TODAY TOMORROW - Piano Version: 15 มีนาคม 2564
ผลงานเพลง > งานเพลงร่วม Collaboration

| เพลง | ศิลปิน | ค่าย | วันปล่อยเพลง | หมายเหตุ |
| --- | --- | --- | --- | --- |
| SAY IT | MILLI Feat. JACKIE TRINITY | Cornetto Thailand | 9 กรกฎาคม 2564 | เพลงโฆษณา Cornetto ไข่มุกบราวน์ชูการ์ชีส |
| เพราะเธอแหละ (MY CALENDULA) | PORSCHE x JACKIE TRINITY | 4NOLOGUE | 16 สิงหาคม 2564 | เพลงโฆษณา Kiehl's |
| เพราะเธอแหละ (MY CALENDULA) - STUDIO VERSION | PORSCHE x JACKIE TRINITY | 4NOLOGUE | 9 กันยายน 2564 |  |
| Hidden Track - Orchestra Version | TRINITY | centralwOrld | 5 พฤศจิกายน 2564 | centralwOrld x Thailand Philharmonic Orchestra Present Music Heals 2021 |
| ไม่มีเหตุผล | THIRD TRINITY | LOVEiS+ | 11 มีนาคม 2565 | Project ชวนน้องมาร้องเพลง |
| พูดทำไม | TRINITY | LOVEiS+ | 18 มีนาคม 2565 | Project ชวนน้องมาร้องเพลง |
| My Princess | TRINITY | one31 | 12 กรกฏาคม 2565 | เพลงประกอบละคร My Sassy Princess เจ้าหญิง 2022 |
| Drop Dead | BALLISTIK BOYZ Feat.TRINITY | High Cloud Entertainment | 16 กุมภาพันธ์ 2566 |  |
รางวัล

| ปี | รางวัล | สาขาที่เข้าชิง | ผลการตัดสิน | จากผลงาน |
| --- | --- | --- | --- | --- |
| 2563 | KAZZ AWARDS 2020 | ศิลปินกลุ่มมาแรง | ได้รับรางวัล |  |
| 2563 | คมชัดลึก อวอร์ด ครั้งที่ 16 | นักร้องเพลงไทยสากลยอดนิยม | เสนอชื่อเข้าชิง |  |
| 2564 | Thailand Master Youth 2020-2021 | ศิลปินกลุ่มขวัญใจเยาวชน | ได้รับรางวัล |  |
| 2565 | iN-POP AWARDS 2022 | Best Boyband T-POP 2022 | ได้รับรางวัล |  |
| 2565 | T-POP WEEKLY CHART by T-POP Stage show | MUSIC OF THE WEEK | ได้รับรางวัล | LIFE AIN’T OVER |
| 2565 | Mellow Pop | Mellow Top Idol Chart ประจำเดือนเมษายน 2022 | ได้รับรางวัล |  |
| 2565 | Mellow Pop | TOP MUSIC OF THE MONTH ประจำเดือนมิถุนายน 2022 | ได้รับรางวัล | I DON’T MISS YOU |
| 2565 | Mellow Pop | TOP MUSIC OF THE MONTH ประจำเดือนกรกฎาคม 2022 | ได้รับรางวัล | I DON’T MISS YOU |
| 2565 | T-POP WEEKLY CHART by T-POP Stage show | OST. of the week (23 กรกฎาคม 2565) | ได้รับรางวัล | My Princess (Ost.My Sassy Princess เจ้าหญิง 2022) |
| 2565 | T-POP WEEKLY CHART by T-POP Stage show | OST. of the week (30 กรกฎาคม 2565) | ได้รับรางวัล | My Princess (Ost.My Sassy Princess เจ้าหญิง 2022) |
| 2565 | T-POP WEEKLY CHART by T-POP Stage show | OST. of the week (6 สิงหาคม 2565) | ได้รับรางวัล | My Princess (Ost.My Sassy Princess เจ้าหญิง 2022) |
|  | Mellow POP TOP VIRAL CHART | TOP VIRAL IDOL CHART ประจำเดือนธันวาคม 2022 | ได้รับรางวัล |  |
| 2566 | โทตี้มิวสิกอวอร์ดส์ 2022 | เพลงศิลปินกลุ่มชายยอดนิยม | เสนอชื่อเข้าชิง | I DON’T MISS YOU |
| 2566 | The Guitar Mag Award 2023 | Best Group of The Year | เสนอชื่อเข้าชิง |  |
| 2566 | The Guitar Mag Award 2023 | Popular Vote | เสนอชื่อเข้าชิง |  |
รายชื่อนครในประเทศกัมพูชา

เมืองต่างๆในประเทศกัมพูชา
รายชื่อเมืองต่าง ๆ ในประเทศกัมพูชา
พระตะบอง
กำปงจาม
กำปงชนัง
พระสีหนุ
กำปงสะปือ
กำปงธม
กำปอต
เกาะกง
กระแจะ
เมืองมงคลบุรี
เนคหลวง
ไพลิน
พนมเปญ
ปอยเปต
พระเนตรพระ
เมืองสำโรง
ตาแก้ว
เมืองไพรแวง
เมืองโพธิสัตว์
เสียมราฐ
ศรีโสภณ
สตึงแตรง
สวายเรียง
ตาเขมา
ขมาร์คล
ขมาร์พุค
พระตะบอง
กำปงจาม
สุหนุวิลล์
กำปอต
เกาะกง
ไพลิน
พนมเปญ
ปอยเปต
โพธิสัตว์
เสียมราฐ
ดูเพิ่ม

เขตการปกครองของกัมพูชา
มาร์เชียลอาร์ตสเกมส์ 2009

| --- | --- |

เมืองเจ้าภาพ: กรุงเทพมหานคร ไทย
คำขวัญ: เกมแห่งน้ำใจ ในดินแดนแห่งรอยยิ้ม
ประเทศเข้าร่วม: 45
นักกีฬาเข้าร่วม: ประมาณ 1,500 คน
กีฬา: 9 ชนิด
พิธีเปิด: 1 สิงหาคม พ.ศ. 2552
พิธีปิด: 9 สิงหาคม พ.ศ. 2552
ประธานพิธี: สมเด็จพระบรมโอรสาธิราชฯ สยามมกุฎราชกุมาร (พิธีเปิด) กอร์ปศักดิ์ สภาวสุ (พิธีปิด)
นักกีฬาปฏิญาณ: ปฏิวัติ ทองสลับ
ผู้ตัดสินปฏิญาณ: จตุพร เหมวรรณโณ
ผู้จุดคบเพลิง: จา พนม  (นายทัชชกร ยีรัมย์)
สนามกีฬาหลัก: อินดอร์ สเตเดียม หัวหมาก,  ศูนย์เยาวชนกรุงเทพมหานคร (ไทย-ญี่ปุ่น) ดินแดง,  กรีฑาสถานแห่งชาติ สนามกีฬาแห่งชาติ  กรุงเทพมหานคร,  อาคารศิลปอาชา สนามกีฬากลางจังหวัดสุพรรณบุรี,  อาคารเจ้าฟ้ามหาจักรีสิรินธร โรงเรียนกีฬา จังหวัดสุพรรณบุรี
การแข่งขันกีฬาศิลปะการต่อสู้ป้องกันตัวแห่งเอเชีย ครั้งที่ 1 หรือ เอเชียมาร์เชียลอาตส์เกมส์ 2009 เป็นการแข่งขัน เอเชียนมาร์เชียลอาตส์เกมส์ ครั้งที่ 1 จัดขึ้นที่กรุงเทพมหานคร ประเทศไทย ระหว่างวันที่ 1 สิงหาคม - 9 สิงหาคม พ.ศ. 2552 โดยมีประเทศเข้าร่วมแข่งขัน 40 ประเทศ และมีกีฬาแข่งขันทั้งหมด 9 ชนิด
ประวัติ

ประเทศไทยได้รับเกียรติจากสภาโอลิมปิกแห่งเอเชีย (OCA) ให้เป็นเจ้าภาพจัดการแข่งขันกีฬาเอเชียน มาเชี่ยลอาร์ต ครั้งที่ 1 ซึ่งเป็นการได้รับเกียรติอย่างสูง เพราะนานาประเทศ ได้ยกย่องว่าประเทศไทยมีศักยภาพ มีบุคลากร มีผู้เชี่ยวชาญ มีประสบการณ์ และเป็นสถานที่ศูนย์กลางของการริเริ่ม สร้างสรรค์เกมกีฬาใหม่ขึ้นในโลก อย่างมีประสิทธิภาพและ ประสิทธิผล ในการนี้สำนักเลขาธิการในคณะกรรมการจัดการแข่งขันกีฬาเอเชียน มาเชี่ยลอาร์ต ครั้งที่ 1 จึงได้ดำเนินการ ออกแบบตราสัญลักษณ์การแข่งขัน, สัตว์นำโชค, คำขวัญ, สัญลักษณ์ชนิดกีฬา และอัตตลักษณ์ เพื่อนำไปใช้ในเกมส์ การแข่งขันดังกล่าว
ประวัติ > รับพระราชทานไฟพระฤกษ์

วันที่ 29 กรกฎาคม พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระบรมโอรสาธิราชฯ สยามมกุฎราชกุมาร เสด็จฯ ออกแทนพระองค์ ณ วังศุโขทัย พระราชทานพระราชวโรกาสให้ นายชุมพล ศิลปอาชา รัฐมนตรีว่าการกระทรวงการท่องเที่ยวและกีฬา นำคณะกรรมการจัดการแข่งขันกีฬาเอเชี่ยนมาเชี่ยลอาร์ทเกมส์ ครั้งที่ 1 คณะกรรมการโอลิมปิกแห่งประเทศไทยฯ ผู้บริหารระดับสูงของกระทรวงการท่องเที่ยวและกีฬา เข้าเฝ้าฯ รับพระราชทานไฟพระฤกษ์จัดการแข่งขันกีฬาเอเชี่ยนมาเชี่ยลอาร์ทเกมส์ ครั้งที่ 1 และในการนี้ พระเจ้าวรวงศ์เธอ พระองค์เจ้าศรีรัศมิ์ พระวรชายาฯ และ พระเจ้าหลานเธอ พระองค์เจ้าปังกรรัศมีโชติ โดยเสด็จด้วย
พิธีเปิด - ปิดการแข่งขัน > พิธีปิด

พิธีปิดการแข่งขันกีฬาเอเชียนมาร์เชียลอาตส์เกมส์ ครั้งที่ 1 จัดขึ้นในวันที่ 9 สิงหาคม พ.ศ. 2552 เวลา 18.00 น. ณ อินดอร์ สเตเดียม หัวหมาก โดยกอร์ปศักดิ์ สภาวสุ รองนายกรัฐมนตรี เป็นประธานในพิธี พร้อมด้วย มร ธิโมธี ซุน ถิง ฟ๊อค ปฏิบัติหน้าที่แทนประธานสภาโอลิมปิกแห่งเอเชีย ดร. ศศิธารา พิชัยชาญณรงค์ ปลัดกระทรวงการท่องเที่ยวและกีฬา (รองประธานคณะกรรมการจัดการแข่งขัน) และ นายกนกพันธุ์ จุลเกษม ผู้ว่าการการกีฬาแห่งประเทศไทย (ประธานกรรมการกีฬาฝ่ายเทคนิค) ร่วมเป็นเกียรติในพิธี
พิธีปิดประกอบด้วยการแสดง 3 ชุด ชุดที่ 1 มีชื่อว่า เกมของศิลปะ ชุดที่ 2 ดินแดนแห่งจิตใจ และชุดที่ 3 เปลวไฟแห่งความตราตรึง
ประเทศที่เข้าร่วมการแข่งขัน

ในการแข่งขันกีฬาเอเชียนมาร์เชียลอาตส์เกมส์ ครั้งที่ 1 มีประเทศสมาชิกเข้าร่วมทั้งสิ้น 40 ชาติ จากประเทศสมาชิก 45 ชาติ ในเบื้องต้น มี 5 ประเทศที่ไม่ได้ส่งนักกีฬาเข้าร่วมการแข่งขัน คือ อัฟกานิสถาน เกาหลีเหนือ ซาอุดีอาระเบีย ติมอร์-เลสเต และสหรัฐอาหรับเอมิเรตส์ (แต่ภายหลังประเทศอัฟกานิสถานได้ขอเข้าร่วมแข่งขันด้วย)
| 0 | 1 | 2 |
| --- | --- | --- |
|   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   จีนไทเป   ฮ่องกง   อินเดีย   อินโดนีเซีย   อิรัก   ญี่ปุ่น   จอร์แดน |   คาซัคสถาน   คูเวต   คีร์กีซสถาน   ลาว   เลบานอน   มาเก๊า   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน |   ปาเลสไตน์   ฟิลิปปินส์   กาตาร์   สิงคโปร์   เกาหลีใต้   ศรีลังกา   ซีเรีย   ทาจิกิสถาน   ไทย   เติร์กเมนิสถาน   อุซเบกิสถาน   เวียดนาม   เยเมน   |
สัญลักษณ์ > ตราสัญลักษณ์

ตัวอักษร A สื่อถึงทวีปเอเซีย อันประกอบด้วย ประชาชนและประเทศต่างๆ
ตัวอักษร M สื่อถึงกีฬามาร์เชียลอาร์ต
รูปทรงของตัวอักษรทั้งสองที่เกาะเกี่ยวกัน เป็นรูปทรงในลักษณะนามธรรมที่มีความทันสมัย กระฉับกระเฉง เรียบง่าย แสดงออกถึง แนวความคิดและปรัชญาของการรวมกันอย่างแข็งแกร่ง ของการแข่งขันกีฬามาร์เชียลอาร์ตในครั้งนี้ เพื่อร่วมกันสร้างสรรค์และจรรโลงไว้ซึ่งสันติภาพ มิตรภาพ เสมอภาค ของทุกประเทศในทวีปเอเซีย
ภาพโดยรวม เป็นผลลัพธ์ของการผสมผสานศิลปะแบบไทยกับศิลปะสมัยใหม่ สื่อถึงประเทศไทย ในฐานะประเทศเจ้าภาพและความเข้ากันได้กับยุคสมัย
สีแดง เป็นสีหลักของ OCA สีของการต่อสู้และสีของหัวใจ อีกทั้งยังเป็นสีหลักของศิลปะของเอเชีย
สีทอง สีแห่งความเรืองรองของราชอาณาจักรไทย และเป็นสีหลักของการแสดงคุณค่าของงานที่มุ่งมั่นสร้างสรรค์การแข่งขันครั้งนี้ และเป็นสีหลักของศิลปะไทย
สัญลักษณ์ > ตัวนำโชค

หนุมานยินดี (Hanuman Yindee)
หนุมาน คือทหารเอกของพระราม เป็นลิงซึ่งเป็นตัวละครเอก ในวรรณกรรมรามเกียรติ์ ซึ่งเป็นวรรณกรรมร่วมของเอเชีย
หนุมาน เป็นลิงที่มีผิวกายขาวเผือกเป็นลักษณะเด่น มีความเชี่ยวชาญในศิลปะการต่อสู้ทุกชนิด มีความมุ่งมั่นพยายามอย่างสูงในการกระทำสิ่งใดให้สำเร็จ
หนุมาน คือภาพลักษณ์หนึ่งของความเป็นไทย ซึ่งจะพบเห็น ในการแสดงโขน การแสดงหุ่นละครเล็ก ซึ่งใช้ในการแสดง ต้อนรับแขกผู้มาเยือน
หนุมานในท่ามอบดอกไม้ ซึ่งเป็นพวงมาลัยแห่งน้ำใจไมตรี อันเป็นสัญลักษณ์ ของคนไทย จึงเป็นสัญลักษณ์แห่งการต้อนรับด้วยมิตรภาพสู่การแข่งขันที่เต็มไปด้วยศิลปะ การต่อสู้และจะนำไปสู่ความเป็นหนึ่งเดียวกันของประชาชาติชาวเอเชีย
หนุมาน สัตว์นำโชคในครั้งนี้ จึงมีชื่อว่า “ยินดี”
หนุมาน “ยินดี”
o ยินดี ที่ได้เกิดการแข่งขันกีฬาครั้งนี้ เป็นครั้งแรก และจะก้าวไปสู่การแข่งขันอันไม่มีที่สิ้นสุด
o ยินดี ที่ได้ต้อนรับมิตรประเทศ และผู้มาเยือนสู่ประเทศไทย
o ยินดี ในความสำเร็จ และชัยชนะ รวมทั้งความมีน้ำใจนักกีฬาที่มีให้กัน
o ยินดี ที่ได้รู้จักทุก ๆ คน ที่มาร่วมสร้างมิตรภาพ และเอกภาพ ของประชาชาติชาวเอเชีย
กีฬา

ยูโด
ยูยิสสู
คาราเต้
คิกบ็อกซิง
คูราช
มวยไทย
ปันจักสีลัต
เทควันโด
วูซู
การเลื่อนการแข่งขัน

แต่เดิมนั้นการแข่งขันกีฬาเอเชียนมาร์เชียลอาตส์เกมส์ ครั้งที่ 1 มีกำหนดจัดขึ้นในวันที่ 25 เมษายน - 3 พฤษภาคม พ.ศ. 2552 แต่เนื่องจากปัญหาทางการเมืองในประเทศไทย คือ เกิดเหตุการณ์ประท้วงขั้นรุนแรงของกลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือ "กลุ่มคนเสื้อแดง" ในกรุงเทพมหานครและเขตปริมณฑล ส่งผลให้นายอภิสิทธิ์ เวชชาชีวะ นายกรัฐมนตรี ได้ประกาศใช้พระราชกำหนดการบริหารราชการในสถานการณ์ฉุกเฉินในเขตกรุงเทพมหานคร นนทบุรี บางอำเภอของปทุมธานี สมุทรปราการ นครปฐมและพระนครศรีอยุธยา ในวันที่ 12 เมษายน ซึ่งต่อมายกเลิกในวันที่ 24 เมษายน ก่อนการแข่งขันเพียงหนึ่งวัน
ในวันที่ 13 เมษายน นายชุมพล ศิลปอาชา ได้ร่วมหารือกับทางคณะกรรมการโอลิมปิคแห่งประเทศไทยฯ นำโดย พล.ต.จารึก อารีราชการัณย์ รองประธานและเลขาธิการคณะกรรมการโอลิมปิคฯ และ พล.อ. บัญชา มรินทร์พงษ์ หัวหน้าสำนักงานโอลิมปิคฯ พร้อมด้วยทุกฝ่ายที่เกี่ยวข้อง และได้ข้อสรุปให้มีการเลื่อนการแข่งขันออกไปจากเดิมไปอีกประมาณ 1 เดือน จากวันที่ 25 เมษายน - 3 พฤษภาคม พ.ศ. 2552 ไปเป็นวันที่ 6 มิถุนายน - 14 มิถุนายน พ.ศ. 2552 เพราะต้องคำนึงถึงความปลอดภัยของนักกีฬาที่จะมาเข้าร่วมการแข่งขันเป็นหลัก
อย่างไรก็ตาม สภาโอลิมปิกแห่งเอเชีย (โอซีเอ) ได้ส่งหนังสือแนะนำมายังคณะกรรมการโอลิมปิกไทย เสนอขอให้ไทยพิจารณาขยับวันแข่งขันให้เร็วขึ้นเป็นวันที่ 30 พฤษภาคม - 7 มิถุนายน เพราะช่วงวันที่ 6 - 14 มิถุนายน ใกล้กับการแข่งขันกีฬาเอเชี่ยนยูธเกมส์ ครั้งที่ 1 ที่จัดขึ้นระหว่างวันที่ 29 มิถุนายน - 7 กรกฎาคม พ.ศ. 2552 ที่ประเทศสิงคโปร์มากเกินไป และสภาโอลิมปิกแห่งเอเชียเห็นว่าตามธรรมเนียมปฏิบัติที่ผ่านมาพิธีเปิดการแข่งขันส่วนใหญ่จะจัดตรงกับวันเสาร์ ขณะที่พิธีปิดจะตรงกับวันอาทิตย์พอดี
ทางคณะกรรมการจัดการแข่งขันกีฬาเอเชียนมาร์เชียลอาตส์เกมส์ ครั้งที่ 1 จึงประชุมด่วนในวันที่ 23 เมษายน และสรุปให้จัดในวันที่ 12 พฤษภาคม - 20 พฤษภาคม
แต่ในวันต่อมา (24 เมษายน) จากการประชุมคณะกรรมการติดตามเร่งรัดพัฒนาการกีฬาและนันทนาการ ที่มีนายชุมพล ศิลปอาชา รัฐมนตรีว่าการกระทรวงการท่องเที่ยวและกีฬา เป็นประธาน และมีนายบรรหาร ศิลปอาชา เป็นประธานที่ปรึกษาคณะกรรมการ เห็นควรให้เลื่อนยาวออกไปเป็นในระหว่างวันที่ 9 - 17 กรกฎาคม เนื่องจากในช่วงที่สภาโอลิมปิกแห่งเอเชียกำหนดมามีการแข่งขันกีฬาภายในประเทศไทยหลายรายการ ทำให้การเตรียมการของไทยไม่สะดวก โดยได้มอบให้คณะกรรมการโอลิมปิกแห่งประเทศไทยฯ ไปเจรจากับสภาโอลิมปิกแห่งเอเชียอีกรอบ แต่ในที่สุด ทางไทยก็นำเสนอช่วงวันแข่งขันใหม่เป็น 11 - 19 กรกฎาคม ต่อสภาโอลิมปิกแห่งเอเชียพิจารณาเห็นชอบ
สภาโอลิมปิกแห่งเอเชียยังคงเห็นว่าวันที่ไทยเสนอมานั้น ยังคงใกล้กับการแข่งขันกีฬาเอเชี่ยนยูธเกมส์ ครั้งที่ 1 มากเกินไปและเริ่มไม่พอใจที่ทางไทยยังไม่มีข้อสรุปที่ชัดเจนเกี่ยวกับการแข่งขัน เพราะจะทำให้ความน่าเชื่อถือของประเทศไทยและการแข่งขันกีฬาลดลงเรื่อยๆ พร้อมแนะนำให้เลื่อนวันแข่งขันไปอยู่ในช่วงเดือนสิงหาคมแต่ต้องไม่ถึงเดือนกันยายนเพราะต้องเว้นช่วงให้นักกีฬาเตรียมตัวสำหรับการแข่งขันเอเชี่ยนอินดอร์เกมส์ ครั้งที่ 3 ที่ประเทศเวียดนาม ระหว่างวันที่ 30 ตุลาคม - 8 พฤศจิกายนด้วย
ในที่สุด จึงมีกำหนดการแข่งขันในวันที่ 1 - 9 สิงหาคม พ.ศ. 2552
การยุบรวมกับเอเชียนอินดอร์เกมส์

ตามมติสภาโอลิมปิกแห่งเอเชีย ในเดือนกรกฎาคม พ.ศ. 2552 เห็นควรให้ยุบรวมเอเชียนมาร์เชียลอาตส์เกมส์ เข้ากับเอเชียนอินดอร์เกมส์ และเปลี่ยนชื่อการแข่งขันเป็นเอเชียนอินดอร์-มาร์เชียลอาตส์เกมส์ โดยเริ่มครั้งแรกในการแข่งขันเอเชียนอินดอร์เกมส์ครั้งที่ 4 ณ กรุงโดฮา ประเทศกาตาร์ ในปี พ.ศ. 2554